CELEX: 62019TN0238
Language: et
Date: 2019-04-09 00:00:00
Title: kohtuasi T-238/19: 9. aprillil 2019 esitatud hagi — Wepa Hygieneprodukte jt versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/55
            
         
      9. aprillil 2019 esitatud hagi — Wepa Hygieneprodukte jt versus komisjon
      (kohtuasi T-238/19)
      (2019/C 213/54)
      Kohtumenetluse keel: saksa
      
         Pooled
      
      
         Hagejad: Wepa Hygieneprodukte GmbH (Arnsberg, Saksamaa), Wepa Leuna GmbH (Leuna, Saksamaa), Wepa Papierfabrik Sachsen GmbH (Arnsberg) (esindajad: advokaadid H. Janssen ja A. Vallone)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni 28. mai 2018. aasta otsus C(2018) 3166 abikava SA.34045 (2013/C) (ex 2012/NN) kohta, mida Saksamaa rakendas StromNEVi § 19 kohaselt baaskoormuse tarbijate suhtes (ELT 2019, L 14, lk 1) ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhineb väitel, et võrgukasutustasust vabastamine ei ole riigiabi ELTL artikli 107 lõike 1 tähenduses.
      Sellega seoses väidavad hagejad kõigepealt, et võrgukasutustasust vabastamisel ei ole kasutatud riigi vahendeid ega riigi tagatud vahendeid. Lisaks leiavad hagejad, et kostja lähtus ekslikult sellest, et § 19 kohane lisatasu kujutab lõpptarbija jaoks endast riigi kehtestatud „lõivu“ või „maksulaadset lõivu“17. juuli 2008. aasta kohtuotsuse Essent Netwerk Noord jt (C-206/06, EU:C:2008:413) tähenduses.
      Lisaks märgitakse, et baaskoormuse tarbijatele ei ole tagatud valikulist eelist.